open-index/open-wikipedia-markdown huggingface dataset:
צ'אק אדוארדס

**צ'ארלס מריון "צ'אק" אדוארדס** (באנגלית: **Charles Marion Edwards**; נולד ב-13 בספטמבר 1960) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-11 של מדינת קרוליינה הצפונית. אדוארדס, חבר המפלגה הרפובליקנית, ייצג טרם היבחרו לקונגרס את מחוז הבחירה ה-48 בסנאט של קרוליינה הצפונית בין השנים 2016–2023.

## ביוגרפיה
אדוארדס נולד בוויינסוויל (Waynesville) שבמערב קרוליינה הצפונית. בשנת 1997 השלים את לימודיו התיכוניים בתיכון וסט הנדרסון, ולאחר מכן למד מנהל עסקים, חשבונאות ושיווק במכללה הקהילתית בלו רידג'.

בשנת 1989 הצטרף אדוארדס למקדונלד'ס. עד 1991 עבד כמנהל תפעול, בשנים 1991–1996 היה יועץ עסקי בכיר, ועד 1998 היה רכז פיתוח בתאגיד. בנוסף עבד כסגן נשיא ב"שותפי מחוז הנדרסון לקדמה כלכלית". ב-2013 התמנה לחבר במועצת המנהלים של התאגיד הפיננסי "אנטגרה". בשנת 2020, אנטרגה התמזגה עם "First Citizens BancShares" השוכנת בראלי.

באוגוסט 2016 מונה אדוארדס לסנאט של קרוליינה הצפונית בעקבות התפטרותו של טום אפודאקה. הוא ייצג את מחוז הבחירה ה-48 מ-19 באוגוסט 2016, ונבחר מחדש בבחירות 2018 ובבחירות 2020.

ב-30 בנובמבר 2021 הכריז אדוארדס על התמודדותו לייצוג מחוז הקונגרס ה-11 של קרוליינה הצפונית בבית הנבחרים של ארצות הברית. את המחוז ייצג חבר הקונגרס מדיסון קות'ורן בכהונתו הראשונה; מעל קות'ורן ריחפה עננת שערוריות רבות, בעיקר כשהצהיר הצהרות שנויות במחלוקת, וספג ביקורת מצד אדוארדס על היותו מחוקק לא יעיל. אדוארדס זכה בבחירות המקדימות לתמיכתו של הסנאטור תום טיליס, ובסופו של דבר גבר על קות'ורן ביום הפריימריז עם 33.4% מקולות הבוחרים.

אדוארדס הושבע לתפקידו בראשית ינואר 2023. בקונגרס ה-118 הוא חבר בוועדת הפיקוח והרפורמה, בוועדת התקציב ובוועדת התחבורה והתשתיות.

## קישורים חיצוניים

* 

* 

## הערות שוליים

קטגוריה:אמריקאים ילידי קרוליינה הצפונית
קטגוריה:חברי האספה הכללית של קרוליינה הצפונית
קטגוריה:חברי בית הנבחרים של ארצות הברית מקרוליינה הצפונית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:אמריקאים שנולדו ב-1960
רעידת האדמה בבם

**רעידת האדמה בבם** הייתה רעידת אדמה שהתרחשה ב-26 בדצמבר 2003 וגרמה ל-34,000 הרוגים. מוקדה היה בבם, אלף ק"מ מדרום לטהראן שבאיראן. בין נזקי רעידת האדמה היה מבצר תיירותי שנחרב כליל. מושל כרמאן העריך כי ברעידת האדמה נהרגו 40 אלף בני אדם. 

## רעידת האדמה
### הנזק מרעידת האדמה
רעידת האדמה התרחשה בשעה 5:26 ביום 26 בדצמבר 2003. בהתחלה דווח על 2,000 הרוגים ולאחר מכן על 5,000 הרוגים. ארגונים מערביים העריכו שמספר ההרוגים גבוה בהרבה. בפועל התגלה כי נהרגו 26,230 בני אדם. בטלוויזיה האיראנית דיווחו על 30,000 פצועים. רעידת האדמה הרסה כ-70% מהמבנים בבם שבהם שכנו 80 אלף איש. איראן הודיעה שלא תקבל סיוע מישראל, אבל תקבל סיוע משאר מדינות העולם. 
שני בתי חולים התמוטטו. רעידת האדמה הותירה חסרי בית רבים. מושל כרמאן העריך שהיו 40 אלף הרוגים ברעידת האדמה. הרעש מוטט יותר ממחצית מבנייני העיר והנזק הקשה ביותר נגרם לעיר העתיקה, שם מבצר ששכן על צוק והיה יעד תיירותי נחרב כליל. אנשי הסהר האדום חילקו מזון לנפגעים. וכמה מדינות הגישו סיוע לאיראן כדי להתמודד עם רעידת האדמה.

## קישורים חיצוניים

## הערות שוליים

קטגוריה:איראן: רעידות אדמה
קטגוריה:2003
קטגוריה:פרובינציית כרמאן
טיבור שאראי

**טיבור שאראי** (בהונגרית: **Sárai Tibor**; בודפשט, 10 במאי 1919 – בודפשט, 11 במאי 1995) היה מלחין יהודי-הונגרי עטור פרסים, זוכה פרס האמן המצטיין, פרס פרנץ ארקל (פרס ממלכתי למלחינים מצטיינים, מנהלים מוזיקליים ולפעילות אמנותית), ופרס קושוט (המקביל בהונגריה לפרס ישראל), מורה פרופסור למוזיקה.

## ביוגרפיה
בין 1938 לבין 1942 למד כינור אקדמיה למוזיקה ע"ש פרנץ ליסט, ובמקביל – באופן פרטי – למד קומפוזיציה אצל פאל קדושה. בין 1942 לבין 1945 (תקופת מלחמת העולם השנייה והגבלות קשות על יהודי הונגריה) לא ידוע עליו הרבה רק זאת שהוא למד/לימד בית הספר למוזיקה גולדמארק שנתן בית למוזיקאים יהודים.

שאראי ביצע תפקידים ציבוריים רציניים בחיי המוזיקה ההונגרית לאחר 1945. בשנת 1948 – למשך שנה אחת – הפך למזכיר הכללי בפועל של האיגוד המקצועי החופשי של המוזיקאים ההונגרים. ב-1949 מונה לסגן ראש מחלקת המוזיקה של הרדיו הממלכתי ההונגרי ובין 1950 לבין 1953 היה ראש המחלקה. בין השנים 1949–1950 היה גם ראש אגף המוזיקה במשרד התרבות של הונגריה. מ-1953 עד 1959 לימד בקונסרבטוריון בבודפשט, ולאחר מכן מ-1959 הפך למורה ואחר כך לפרופסור באקדמיה למוזיקה ע"ש פרנץ ליסט. הוא פרש ב-1980.

### תפקידים ציבוריים
* מ-1959 עד 1978, הוא היה המזכיר הכללי של אגודת המוזיקאים ההונגרית
* בשתי קדנציות – 1972–1977, 1980–1985 – היה חבר בוועד הפועל של מועצת המוזיקה הבינלאומית הפועלת תחת אונסק"ו
* בשנים 1975–1977 כיהן גם בתפקיד סגן נשיא המועצה
* בשנים 1980–1982 כיהן בתפקיד המזכיר הכללי של המועצה

### מלחין וסופר
שאראי היה פעיל גם כמלחין והלחין כמעט בכל הז'אנרים למעט אופרה: הוא הלחין אורטוריה, שלוש קנטטות, שתי סימפוניות, שמונה קטעי תזמורת נוספים, שלוש רביעיות מיתרים ויצירות מוזיקה קאמרית אחרות, יצירות מקהילה א-קפלה, שירים, קטעי סולו. לכינור, לפסנתר, לויולה, לחליל ועוד. שאראי כתב גם ספר בשם "תולדות המוזיקה הצ'כית" שיצא לאור ב-1959. מיצירותיו נעשו מספר הקלטות רדיו ודיסקים.

הוא נפטר ב-1995, יום אחד לאחר יום הולדתו ה-76.

## פרסים
* פרס פרנץ ארקל (1959)
* פרס קושוט (1975)
* פרס האמן המצטיין (1988)

## לקריאה נוספת
* עורך אנדראש סקיי: מי זה מי במוזיקה ההונגרית? הוצאת מוזיקה, בודפשט, 1988. 
* טיבור שאראי
* itunes - יצירותיו של טיבור שאראי - סדרת המחברים ההונגרים של היום
## קישורים חיצוניים

## הערות שוליים

קטגוריה:מלחינים יהודים הונגרים
קטגוריה:מלחינים מן המאה ה-20
קטגוריה:בוגרי האקדמיה למוזיקה ע"ש פרנץ ליסט
קטגוריה:מלחינים הונגרים
קטגוריה:יהודים זוכי פרס פרנץ ארקל
קטגוריה:יהדות בודפשט
קטגוריה:בודפשט: אישים
קטגוריה:הונגרים שנולדו ב-1919
קטגוריה:הונגרים שנפטרו ב-1995
דיסקוגרפיה של סטטיק

**[[סטטיק|לירז רוּסוֹ]]** (נולד ב-8 בדצמבר 1990), המוכר בשם הבמה **סטטיק**, הוא זמר פופ וראפר ישראלי, אשר היה חבר בצמד סטטיק ובן-אל תבורי עם בן-אל תבורי והמפיק ג'ורדי, יחד הוציאו להיטים שזכו להצלחה בישראל, ובהם "טודו בום", "כביש החוף", "ברבי", "אפס מאמץ" ואחרים. סטטיק הוציא את אלבום הסולו הראשון שלו, "לירז", ב-22 בפברואר 2023.

## אלבומים
### אלבומי אולפן

## סינגלים
### כאמן ראשי

### השתתפות בסינגלים

## שירים אחרים במצעדים

## הופעות אורח

## וידאו קליפים

## שירים שכתב או הלחין

## ראו גם
* דיסקוגרפיה של סטטיק ובן-אל תבורי

## הערות שוליים

סטטיק
קטגוריה:סטטיק
ג'ייד פטיג'ון

**ג'ייד פטיג'ון** (באנגלית: **Jade Pettyjohn**; נולדה ב-8 בנובמבר 2000) היא שחקנית אמריקאית, שהחלה להופיע בטלוויזיה בתור סאמר בסדרת הטלוויזיה של ניקלודיאון "רוק בבית הספר" (2016–2018), ובתור לקסי ריצ'רדסון בסדרת הדרמה של הולו "שריפות קטנות בכל מקום" (2020).

## ראשית חייה
פטיג'ון נולדה ב-8 בנובמבר 2000 בלוס אנג'לס, קליפורניה.

כבר בגיל שש היא הופיעה בלהקת שירים וריקודים לילדים. תפקידה הראשון היה בפרסומת.

## קריירה
בשנת 2008 בגיל שבע, הופיעה לראשונה בטלוויזיה בסדרת הטלוויזיה "המנטליסט". פטיג'ון שיחקה גם בתפקידים שונים במספר סדרות טלוויזיה, בין היתר ב-"מהפכה", "מחשבות פליליות: התנהגות חשודה", "גרים", "טרה", ו-"Pure Genius".

בשנת 2012 כיכבה בתפקיד הראשי בסרט הטלוויזיה של ניקולודיאון "נערה אמריקאית: מק'קנה יורה לכוכבים", בתורה מק'קנה ברוקס.

בשנת 2016 שיחקה בתפקיד הראשי כסאמר, בסדרה של ניקולודיאון "רוק בבית הספר" יחד עם ריקרדו הורטאדו ובריאנה יידי.

שנת 2017 היא כיכבה בסרט המקורי של ניקלודיאון "רופוס 2". בספטמבר 2017 לוהקה פטיג'ון לתפקיד בתה של לורה דרן בסרט "משפט האש". בנוסף, היא צורפה לצוות השחקנים של סרט מותחן הפשע "Destroyer", והופיעה בסרט "Against All Enemies".

בסוף 2018, פטייג'ון לוהקה ל"דדווד: הסרט", וגילמה את התפקיד של קרוליין, עולה חדשה בעיירה דדווד.

בשנת 2019 היא לוהקה לסדרת הטלוויזיה של הולו: "שריפות קטנות בכל מקום" בתפקיד לקסי ריצ'רדסון, בתה של דמותה של ריס וית'רספון.

ביוני 2020, היא לוהקה לסדרת הדרמה של ABC "ביג סקיי", בתפקיד גרייס סאליבן הנחטפת יחד עם אחותה הגדולה דניאל (נטלי אלין לינד). היא שיחקה בעונה הראשונה של הסדרה.

ב-2022 הופיעה בשני פרקים של הסדרה "כבאי קליפורניה" כאחותו הצעירה והמתה של בודי (מקס ת'יריוט).

ב-2023 לוהקה לסרט All my friends are dead.

ב-2025 החלה להופיע בתור ד"ר דני ספנסר, מתחמה בבית החולים בעונה ה-22 של הסדרה "האנטומיה של גריי". 

## פילמוגרפיה
### קולנוע

### טלוויזיה

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:אמריקאים שנולדו ב-2000
קטגוריה:אמריקאיות שנולדו ב-2000
מנה עיקרית

[ממוזער|סטייק [סינטה עם תוספת טוגנים וירקות. מנת הסטייק היא המנה העיקרית בארוחה.]]

**מנה עיקרית** היא המנה המרכזית בארוחה שמורכבת ממספר מנות. מנה זו מגיעה בדרך כלל לאחר מנת הפתיחה  ואחריה מוגש הקינוח. בסיס המנה העיקרית כולל בדרך כלל מאכל עתיר חלבון, כמו בשר או דג ובתזונה צמחונית טופו או סייטן. תוספת למנה תכלול לרוב פחמימה כמו לחם, טוגנים או סלט.

בדרך כלל, המנה העיקרית היא הארוחה הראשית, המשביעה והמרכזית ביותר בתפריט. בסיס המנה העיקרית כולל בדרך כלל מאכל עתיר חלבון, כמו בשר ובתזונה צמחונית טופו או סייטן. תוספת למנה תכלול לרוב פחמימה כמו לחם, טוגנים או סלט.

בארוחות רשמיות, המנה העיקרית עשויה לייצג את השיא של החוויה הקולינרית ושאר המנות יבנו סביב המנה העיקרית ויכינו את הסועד למנה זו. במקרים אלו המנות הקודמות יבנו באופן הדרגתי ציפייה אצל הסועד. חוויית הסעדה מוצלחת בה המנה העיקרית עומדת בציפיות שהמנות הקודמות הציבה תגביר את הנאת הסועד וההנאה הכללית מהארוחה. מנות לאחר המנה העיקרית מרגיעות את החך והבטן בניגוד למנה העיקרית הכבדה יחסית.

## ראו גם
* תוספת למנה

## קישורים חיצוניים

## הערות שוליים

קטגוריה:מזון: דרכי הגשה
קאלב/קראמו

**קאלב/קארמו** (באסטונית: **BC Kalev/Cramo**) היא קבוצת כדורסל אסטונית מהעיר טאלין, המתמודדת בליגת העל האסטונית, בליגה הלטבית-אסטונית וביורופקאפ.

## היסטוריה
הקבוצה הוקמה ב-1998 ואוטמטית העפילה לליגת העל האסטונית, לאחר מספר שנים בהם הקבוצה לא השיגה הישגים, זכתה הקבוצה באליפות הראשונה שלה בשנת 2005 ומאז הקבוצה הגיעה בכל שנה (למעט עונת 2019/2020 שהופסקה בגלל מגפת הקורונה) לטופ 3 בליגה האסטונית וכיום נחשב למועדון הטוב ביותר באסטוניה.

ההופעה האירופית הראשונה של הקבוצה הייתה בעונת 2005/2006 ביורוצ'לנג'. בעונות 2007/2008 ו2013/2014 הקבוצה השתתפה ביורוקאפ והודחה בשלב הבתים בשתי העונות. כיום הקבוצה משתתפת במעפלים האירופאים של פיב"א, ב-2021 הפכה להיות הקבוצה האסטונית הראשונה שהעפילה לשלב הבתים של ליגת האלופות, כיום הקבוצה משתתפת ביורופקאפ ובעונת 2022/2023 הגיעה לשלב חצי הגמר.

לאורך השנים, הקבוצה השתתפה במספר תחרויות אזוריות, הקבוצה הצטרפה לליגה הבלטית ב-2005 והישג השיא שלה היה מקום 3 בעונת 2012/2013, לאחר פירוקה של הליגה הבלטית ב-2018, הצטרפה הקבוצה לליגה הלטבית-אסטונית, בעונתה הראשונה הגיעה הקבוצה למקום השלישי ובעונת 2021/2021 זכתה הקבוצה במפעל. ב-2009 השתתפה לראשונה הקבוצה בליגה המאוחדת של VTB ופרשה ממנה ב-2022 בשל מלחמת אוקראינה–רוסיה, הישג השיא של הקבוצה היה מקום 9. במקום הליגה המאוחדת של הVTB הקבוצה הצטרפה בעונת 2022/2023 לליגה הצפון אירופית.

בעונת 2023/2024 התמודדה במוקדמות ליגת האלופות והודחה בסיבוב הראשון ובעקבות זאת תשחק ביורפקאפ.

## תארים והישגים
***[[ליגת העל האסטונית בכדורסל|ליגת העל האסטונית]]:**
**אליפות (13): 2005, 2006, 2009, 2011, 2012, 2013, 2014, 2016, 2017, 2018, 2019, 2021, 2023
**סגנות: 2007, 2008, 2015
***[[הגביע האסטוני בכדורסל|הגביע האסטוני]]**
**זכייה (8): 2005, 2006, 2007, 2008, 2015, 2016, 2020, 2022
**סגנות: 2009, 2011, 2013, 2021
***[[ליגת הכדורסל הלטבית-אסטונית|הליגה הלטבית-אסטונית]]:**
**זכייה (1): 2021

## קישורים חיצוניים

* 

קטגוריה:קבוצות כדורסל אסטוניות
קטגוריה:טאלין: ספורט
בית הקברות בניוארק שעל הטרנט

**בית הקברות בניוארק שעל נהר הטרנט** הוא בית קברות אזרחי בעיר ניוארק שעל נהר הטרנט במחוז נוטינגהאם שבבריטניה. הוא ידוע בעיקר בשל החלקה הצבאית שבו, המהווה מעין בית קברות לאומי פולני בבריטניה.

## בית הקברות
בית הקברות ממוקם במרכזה של העיר, והוקם גם על מנת לספק לה שטח ירוק שישמש כפארק עירוני. הוא נחנך בשנת 1856. שטחו המקורי הורחב מספר פעמים. צורתו היא מלבנית בעיקרה והוא משתרע על פני כ-650 מטר מצפון לדרום, ובו שדרה מרכזית.

### החלקה הצבאית
במהלך מלחמת העולם השנייה היו מספר שדות תעופה של חיל האוויר המלכותי ממוקמים באזור שסביב העיר. לבקשת החיל הוקצתה חלקה בבית הקברות שלה לקבורת חללי היחידות שהוצבו בבסיסים אלו. שטחה הנוכחי הוא כ-1.2 דונם.

בשדות התעופה שבקרבת העיר היו מוצבות מספר טייסות שאוישו על ידי אוויראים פולנים. מציאות זו הביאה לקבורת חללים פולנים רבים בחלקה. כיום (2023), מתוך 530 הקברים בחלקה, 391 הם של פולנים, ומהם 343 אנשי צוות אוויר. חללים אלו נפלו ברובם בשנים 1940-1944. על קברי החללים בחלקה הוצבו מצבות לוח אנכיות כמקובל בבית הקברות הצבאיים הבריטיים, כאשר המצבות לפולנים מעוצבות בתבנית מחודדת בראשה.

בשנת 1941 נחנך בחלקה צלב זיכרון פולני. בטקס חנוכתו השתתפו ולדיסלב רצקייביץ', נשיא פולין שבגלות, וולדיסלב שיקורסקי, ראש ממשלת פולין הגולה. לאחר מותם (ב-1947 וב-1943, בהתאמה) הם הובאו לקבורה בחלקה הצבאית, בקרבת צלב הזיכרון. ב-1972 וב-1982 נקברו בחלקה אוגוסט זאלסקי  וסטניסלב אוסטרובסקי , הנשיא השני והנשיא השלישי בגלות של פולין.

ריכוז קברי החללים הפולנים בחלקה לרבות קברי ארבעת הנכבדים הפך אותה למעין בית קברות לאומי של פולין בתחומי בריטניה.

ב-1993 הועבר ארונו של שיקורסקי מהחלקה לקבורה בקרקוב שבפולין, ושלט לזכרו הוצב בחלקה. בנובמבר 2022 הועברו מהחלקה לקבורה בוורשה ארונותיהם של רצקייביץ', זלנסקי ואוסטרובסקי.

## קישורים חיצוניים

* בית הקברות, באתר עיריית ניוארק שעל הטרנט
** מידע על הקמת בית הקברות
* בית הקברות, באתר ועדת חבר העמים לקברי מלחמה
** סרטון אודות בית הקברות
* Poland buries remains of historic democratic leaders, באתר AP News, 12 בנובמבר 2022

## הערות שוליים

ניוארק שעל נהר טרנט
ניוארק שעל נהר טרנט
קטגוריה:פולין במלחמת העולם השנייה: אנדרטאות
קטגוריה:כוחות פולין במערב
גיגיס

**גיגיס** (שם מדעי: *Gygis*) היא סוג של עופות ימיים ממשפחת השחפיתיים החיות לאורך האוקיינוסים הטרופיים לאורך האזור האינדו-פסיפי. בעבר סוג זה הכיל רק מין אחד: שחפית הפיה (*Gygis alba*), אך לאחר מחקר הוחלט להפריד ממנו את המין שחפית פיה קטנה (*Gygis microrhyncha*).

שחפיות אלה קטנות יחסית ולבנות עם עיניים שחורות גדולות ומקור שחור ארוך. הן מקננות על איים מרוחקים ובהם מטילים על ענף מבלי קן ביצה לבנה בודדת. 

## מיון
* שחפית הפיה (*Gygis alba*)
* שחפית פיה קטנה (*Gygis microrhyncha*)

## קישורים חיצוניים

קטגוריה:טקסונים שתוארו בידי יוהאן גאורג ואגלר
קטגוריה:בעלי חיים שתוארו ב-1832
קטגוריה:שחפיתיים
מלחמת המרקיזים הראשונה

**מלחמת המרקיזים הראשונה** (בגרמנית: **Erster Markgrafenkrieg**) בין השנים 1449–1450 הייתה תוצאה של מחלוקות בין העיר הקיסרית החופשית נירנברג לבין אלברכט השלישי אכילס, הבוחר מברנדנבורג.  ערים רבות בפרנקוניה בגרמניה המודרנית נפגעו קשות מהמלחמה.

ב-13 באוגוסט 1449, כבש אלברכט את טירת ליכטנאו, נחלתה של נירנברג. ב-11 במרץ 1450 הובס אלברכט בפילנרויטר ויהר. המלחמה הסתיימה בחתימה על הסכם שלום בבמברג ב-22 ביוני 1450. אלברכט נאלץ להחזיר את כל האדמות שנכבשו לעיר נירנברג.

## קישורים חיצוניים

קטגוריה:נירנברג
קטגוריה:גרמניה: היסטוריה
לאנס לים

**לאנס די לים** (באנגלית: **Lance Dae Lim**; נולד ב-16 בדצמבר 2000) הוא שחקן קולנוע וטלוויזיה אמריקאי הידוע בתפקידיו בתור זאק קוואן בסדרת הטלוויזיה של ניקלודיאון, "רוק בבית הספר" ובסדרת הטלוויזיה "לגדול כפישר".

## ביוגרפיה
לים נולד וגדל בלוס אנג'לס, קליפורניה. הוא ממוצא קוריאני.

## קריירה
לפני תפקיד הפריצה שלו בסדרת הטלוויזיה "לגדול כפישר", הוא השתתף באודישן הכוכבים של דרום קוריאה MBC.

לים גילם תפקידים חוזרים בסדרות טלוויזיה שונות כמו "חמוץ מתוק", "ללא מילים" ו"ביחד ולחוד".

בשנת 2018, נטפליקס הוציאה את הפיצ'ר המצויר המקורי שלהם "אבא אווזה", שבו לים דיבב את צ'או. 

בשנת 2019, הוא לוהק לפיילוט הסדרה "The Edge of Seventeen" ולתפקיד בסרט "יובי יציל את האלווין" של נטפליקס.

החל מ-2021 משחק בתפקיד דניס קצומוטו, בנו של הבלש גורדון קצומוטו (טים קנג) בסדרה מגנום, בלש פרטי.

## פילמוגרפיה

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:שחקנים ילדים אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-2000
טקס פרס אמי הבין-לאומי ה-49

**טקס פרס אמי הבין־לאומי ה־49** (באנגלית: **49th International Emmy Awards**) התקיים ב-22 בנובמבר 2021 במלון קאסה צ'יפריאני בעיר ניו יורק, לשם הכרה במצוינוּת בתוכניות טלוויזיה זרות שהופקו ושודרו מחוץ לארצות הברית, ובתוכנית פריים-טיים אמריקאית שאינה בשפה האנגלית בין התאריכים 1 בינואר 2020 ו-31 בדצמבר 2020.

המועמדים לפרס הוכרזו ב-23 בספטמבר 2021.

את הטקס הנחתה איבון אורג'י, עם המנחים ונסה ויליאמס, מת'וד מן, ג'ושוע ג'קסון, בריאן קוקס, פייפר פראבו, דניאלה מונה טרויט, צ'יקה אוקונקוו, איידן קווין, בריאן ד'ארסי ג'יימס, אמרוד טוביה, לוצ'יאנו האק, פליפ סנטה, הנינג באום ואנג'ליקה. כוכב ה-NBA לשעבר, דירק נוביצקי, העניק את הפרס הבינלאומי לניהול לתומס בלוט, מנכ"ל השידור הציבורי הגרמני ZDF.

## זכאות
התחרות על פרס אמי הבינלאומי ה-49 נפתחה לכל הקטגוריות ב-9 בדצמבר 2020 ונסגרה ב-17 בפברואר 2021.

## טקס
המועמדים לפרס אמי הבינלאומי ה-49 הוכרזו ב-23 בספטמבר 2021 על ידי האקדמיה הבינלאומית לאמנויות ומדעי הטלוויזיה (IATAS). המועמדים לטקס הגיעו מהמדינות: ארגנטינה, ארצות הברית, בלגיה, ברזיל, הודו, הממלכה המאוחדת, הולנד, יפן, ישראל, לבנון, מצרים, מקסיקו, נורווגיה, סין, סינגפור, ספרד, פורטוגל, ניו זילנד, צ'ילה, צרפת, קולומביה, קוריאה הדרומית, קנדה ותאילנד.

האקדמיה הבינלאומית העניקה גם פרס מיוחד. תומאס בלוט, מנהל ערוץ הטלוויזיה ZDF, קיבל את פרס הניהול.

## שידור
טקס פרס אמי הבינלאומי ה-49 שודר בשידור חי באתר האינטרנט של האקדמיה הבינלאומית (iemmy.tv) החל מהשעה 19:00 שעון ארצות הברית המזרחית (GMT−05:00).

## זוכים ומועמדים

## ריבוי זכיות

## ריבוי מועמדויות

## הערות שוליים

קטגוריה:פרס אמי
קטגוריה:2021 בארצות הברית
פרוסיה המזרחית החדשה

**פרוסיה המזרחית החדשה** (בגרמנית: **Neuostpreußen**; בפולנית: **Prusy Nowowschodnie**; בליטאית: **Naujieji Rytprūsiai**) הייתה פרובינציה של ממלכת פרוסיה מ-1795 עד 1807. היא נוצרה מתוך שטח שסופח בחלוקה השלישית של האיחוד הפולני-ליטאי וכללה חלקים ממזוביה, פודלסיה, מחוז טראקאי וז'מאיטיה. בשנת 1806 היו בה 914,610 תושבים עם שטח של פחות מ-, בעיקר פולנים, ליטאים, יהודים ובלארוסים.

## גאוגרפיה
ימין|ממוזער|350x350 פיקסלים| פרוסיה המזרחית החדשה (Neuostpreußen) ומחוזות של פלוק וביאליסטוק, 1801–1807
פרוסיה המזרחית החדשה הקיפה שטח בין פרוסיה המזרחית לבין נהרות הוויסלה, הבוג והניימן.

## 1807 הסכמי טילזיט
בעקבות ניצחונו של נפוליאון בונפרטה במלחמת הקואליציה הרביעית והמרד בפולין הגדולה של 1806 נמסר מחוז פרוסיה המזרחית החדשה על פי הסכמי טילזיט משנת 1807:
* האזור סביב ביאליסטוק נמסר לידי האימפריה הרוסית, והפך למחוז בלוסטוק.
* מחוז פלוק ושארית מחוז ביאליסטוק (מחוז לומזה) הפכו לחלק מדוכסות ורשה, מדינת חסות צרפתית.

קטגוריה:פרובינציות פרוסיה
נקאליפיתקוס

**נקאליפיתקוס** (שם מדעי: *Nakalipithecus*), הוא סוג נכחד של קוף אדם ממשפחת ההומינידיים, אשר התקיים באפריקה במשך המיוקן שלפני 9 מיליון שנה מזמננו. הוא התגלה בממצאי מאובנים בקניה בשנת 2007 ונקרא בידי החוקר היפני יוקטה קונימטשו (Yutaka Kunimatsu) על שם תצורות Nakali, בהם התגלה שנתיים לפני כן בידי צוות חוקרים יפנים וקנייתים ואלה הועברו אל המוזיאון הלאומי של קניה (National Museums of Kenya). משמעות שמו הוא: "קוף האדם מנקאלי". הסוג מכיל מין יחיד - *Nakalipithecus nakayamai*, הקרוי לכבוד הגאולוג היפני קצוהירו נאקאיאמה.

פרימט זה ידוע ממספר מאובנים של שיניים טוחנות, שיניים נוספות ממספר סוגים בעלות כיסוי אמייל חזק ועצמות לסת עליונה שבורה. אלה דמו במראם לשיני הומיניד קדום הדומה מעט לגורילה ואולי לאורנגאוטן. היה זה אחד מראשוני ההומינידיים דמויי-האדם שהתקיימו מהמיוקן.

פרימט זה היה אולי קרוב לסוג כורורפיתקוס (בעבר נחשב למין בסוג זה) ולראשוני הגורילות, אך הוא התקיים באזורים יבשים יותר ובחורשים חמימים לאורך קניה. ממדיו היו דומים לזה של גורילה מודרנית והוא הותאם לאכילת צמחייה נוקשה וזרעים.

## קישורים חיצוניים

## הערות שוליים

קטגוריה:הומינידים
קטגוריה:מגה-פאונה של הנאוגן באפריקה
קטגוריה:פרימטים שחיו במיוקן
קטגוריה:מאובני טקסונים שתוארו ב-2007
נמל אום קסר

**נמל אום קסר** הוא נמל המים העמוקים היחידי בעיראק, ונמצא בשטחה של העיר אום קסר. הנמל הוא השני בעיראק בגודל ובסחורות הנשלחות אליו, לאחר נמל בצרה. הוא חשוב מבחינה אסטרטגית, וממוקם בקצה המערבי של חצי האי אל-פאו, היכן שנתיב המים שט אל-ערב נכנס למפרץ הפרסי.

הנמל מופרד מגבול כווית בכניסה קטנה, והוא חלק מדרך המשי הימית.

## היסטוריה

## קישורים חיצוניים

## הערות שוליים

קטגוריה:עיראק: תחבורה
קטגוריה:אסיה: נמלים
אום קסר
קטגוריה:גבול כווית–עיראק
פרוסיה הדרומית

**פרוסיה הדרומית** (בגרמנית: **Südpreußen**; בפולנית: **Prusy Południowe**) הייתה פרובינציה של ממלכת פרוסיה מ-1793 עד 1807.

## היסטוריה
פרוסיה הדרומית נוצרה מתוך טריטוריה שסופחה בחלוקתה השנייה של פולין וב-1793 כללה:
* מחוזות פוזנן, קאליש וגניזנו של פולין גדול;
* מחוזות שייראדז ולגניצה;
* מחוז קויאוויה בז'שץ' וארץ דובז'ין;
* חלקים סמוכים של המחוזות המזוביים פלוק ורווה.

בירת המחוז הייתה פוזנן (1793–1795) תחילה, לאחר מכן ורשה (1795–1806), שנוספה ב-1795 לאחר החלוקה השלישית, אך היא נוהלה למעשה על ידי הדירקטוריון הכללי ("General-Direktorium") בברלין.

פרוסיה הדרומית גבלה במחוז הברנדנבורגי נוימרק במערב ובמחוז נצה הפרוסי בצפון. לאחר החלוקה השלישית הועברו אדמות דובז'ין ופלוק צפונית מזרחית לנהר הוויסלה לפרוסיה המזרחית החדשה, בעוד שפרוסיה הדרומית זכתה לאזור ורשה של מחוז מזוביה לשעבר. בדרום מזרח סימן נהר פיליצה את הגבול עם שטחי פולין קטן שב-1795 הפכו לחלק מגליציה החדשה האוסטרית. בדרום-מערב היא גבלה במחוז שלזיה הפרוסית ובשלזיה החדשה, פרובינציה קטנה יותר הכוללת את דוכסות סיווייז' לשעבר, אשר נוהלה מפרוסיה הדרומית.

כמה מהקולוניסטים הגרמנים שהוזמנו להתיישב באחוזות האצילים של המחוז נודעו בשם "Hauländer", בעוד שאחרים שהתיישבו על אדמות הכתר המלכותי היו ידועים בשם "Kolonisten". המונח Hauländer הוא שיבוש גרמני של ההולנדר המקורי שניהל משא ומתן על תנאים מיוחדים של שלטון דמוקרטי עבור ההתנחלויות שלהם, שזכו לכינוי הולנדרי. גרמנים רבים עדיין חיו תחת סגנון שולזנדורף של שלטון הכפר ולכן לא היו Hauländer.

המחוז הלא מפותח נוהל כשהרווח הפיסקאלי היה יעד עיקרי. שר המחוז הראשון אוטו פון ווס אמר כי "דרום פרוסיה לא נקנתה במחיר גבוה מדי: זה לא צריך להיות נטל על מחוזות אחרים, זה צריך אפילו להועיל להם ולמדינה הפרוסית" כך, תוך כדי עיסוק בגרמניזציה של הפולנים במהלך החלוקות, המדינה הפרוסית הוציאה יותר הכנסות ממה שהוציאה מהפרובינציה וגבתה מכסים על סחורות מהמחוז, מה שהרתיע מאוד את התפתחותה התעשייתית.

בעקבות ניצחונו של נפוליאון בונפרטה במלחמת הקואליציה הרביעית והתקוממות פולנית, שטחה של פרוסיה הדרומית הפך לחלק מדוכסות ורשה, מדינת חסות צרפתית, על פי הסכמי טילזיט משנת 1807. לאחר קונגרס וינה בשנת 1815, היא חולקה בין הדוכסות הגדולה של פוזן הפרוסית ופולין הקונגרסאית, שהייתה חלק מהאימפריה הרוסית.

רישומי הדירקטוריון הכללי העוסקים בהיסטוריה ובאילן היוחסין של החלק הפרוסי של פולין נלקחו מהארכיון הפרוסי על ידי נפוליאון בונפרטה זמן קצר לאחר 1806 והועברו לוורשה.

## דמוגרפיה
בשנת 1806 מנה המחוז 1,503,508 תושבים.
שמאל|ממוזער|350x350 פיקסלים|מפת פרוסיה הדרומית ("Südpreussen") והמחוזות של פוזן, קאליש ו-ורשה, 1801–1807

## הערות שוליים

קטגוריה:פרובינציות פרוסיה
יואב שמחי

**יואב שמחי** (נולד ב-16 בפברואר 1964) הוא יושב הראש של הסתדרות העובדים הלאומית החל מ־2007.

## ביוגרפיה
יואב שמחי נולד בשנת 1964, וגדל במושב גבעת יערים. למד בתיכון מקצועי והשתחרר מצה"ל בדרגת סגן.

בגמר השירות הצבאי הכיר את אשתו והתגורר כשלוש שנים בארצות הברית. לאחר חזרתם לישראל, החל לעבוד בקופת חולים לאומית ופעל בארגון העובדים שלה.

בשנים 1994–2003 ניהל פרויקטים בקופת חולים לאומית. ב־2003–2005 היה יו"ר ועד העובדים של קופת חולים לאומית במחוז ירושלים, וב־2005–2007 היה יו"ר ועד העובדים של מוסדות הסתדרות העובדים הלאומית.

בעת כהונתו כיו"ר ועד ארגון עובדי קופת חולים לאומית, התמודד בבחירות מול מנכ"ל הסתדרות העובדים הלאומית, ונבחר ב-23 בפברואר 2007 לראשות הסתדרות העובדים הלאומית. בשנת 2014 נבחר לקדנציה שנייה. בספטמבר 2022 נבחר שמחי לקדנציה שלישית.

### פעילות ארגונית
כשנכנס לתפקידו כיו"ר הסתדרות העובדים הלאומית, הארגון היה על סף פשיטת רגל, עם כ־17 אלף חברים. להבראת הארגון, גיבש שמחי מחדש את החזון והאסטרטגיה של הארגון, והותוו מדיניות ושיטות ניהול. נבנתה תוכנית לפיתוח הארגון. הוקמו מערכים לטיפול בזכויות עובדי קבלן ועובדים זרים. ב־2022 הארגון מנה למעלה מ־150,000 חברים.

הסתדרות העובדים הלאומית הקימה את מרכז "גאות" לטיפול ומניעת הטרדות מיניות ובריונות ניהולית במקומות עבודה. כמו כן, בשנת 2012, אוחדה בסיוע הסתדרות העובדים הלאומית את תנועת הנוער בית"ר עם הנוער הלאומי בית"ר.

### חיים אישיים
שמחי נשוי ואב לארבעה, מתגורר במושב גבעת יערים.

## קישורים חיצוניים
* 
* 
* 
* 
* 

## הערות שוליים

קטגוריה:יושבי ראש הסתדרות העובדים הלאומית
קטגוריה:ישראלים שנולדו ב-1964
דריק ואן אורדן

**דריק פרנסיס ואן אורדן** (באנגלית: **Derrick Francis Van Orden**; נולד ב-15 בספטמבר 1969) הוא פוליטיקאי, שחקן ואיש עסקים אמריקאי, המכהן כחבר בית הנבחרים של ארצות הברית מטעם מחוז הקונגרס השלישי של מדינת ויסקונסין. ואן אורדן, חבר המפלגה הרפובליקנית, היה בעבר לוחם ביחידת אריות הים של פיקוד הלוחמה המיוחדת של צי ארצות הברית.

## ביוגרפיה
ואן אורדן נולד במינסוטה. בשנים 1988–2014 שירת ביחידת אריות הים המשתייכת לפיקוד הלוחמה המיוחדת של צי ארצות הברית. טרם כניסתו לפוליטיקה הופיע ואן אורדן בסרטי קולנוע אחדים, בהם "אקט של גבורה", "לשרוד בטבע", ו"לרוץ עם השטן". בבחירות 2020 התמודד ואן אורדן אל בית הנבחרים של ארצות הברית במחוז הקונגרס השלישי של ויסקונסין. בבחירות המקדימות של המפלגה הרפובליקנית גבר על ג'סי אבן עם 65.9% מהקולות, אך בבחירות הכלליות הפסיד לחבר הקונגרס המכהן רון קיינד.

במהלך ההסתערות על הקפיטול בינואר 2021, נכח ואן אורדן באירועים האלימים שפקדו את הקפיטול. ב-27 באוגוסט 2021 נעצר ואן אורדן בנמל התעופה מזרח איווה שבסידר רפידס לאחר שניסה לשאת אקדח דרוך מתוצרת זיג זאואר דרך מחסום ביטחוני. תחילה כפר באישומיו וטען לחפותו, אך לאחר מכן ויתר על זכויותיו והודה באשמה. בית משפט הטיל על ואן אורדן תשלומי קנסות וחייב אותו להשתתף בתוכנית לבטיחות בנשק. נגזרה עליו שנת מאסר על-תנאי ב-28 בדצמבר 2021.

בבחירות 2022 שוב הועמד בידי המפלגה הרפובליקנית לייצג את מחוז הקונגרס השלישי של ויסקונסין. בבחירות הכלליות ניצח את מועמד המפלגה הדמוקרטית בראד פאף והביא את המושב לשליטה רפובליקנית לראשונה מאז 1994. הוא הושבע לתפקידו בראשית ינואר 2023, עם התכנסות הקונגרס ה-118 של ארצות הברית.

## קישורים חיצוניים

* 

* 
* 

## הערות שוליים

קטגוריה:אמריקאים ממוצא הולנדי
קטגוריה:אמריקאים ממוצא אירי
קטגוריה:שחקני קולנוע וטלוויזיה אמריקאים
קטגוריה:לוחמי אריות הים
קטגוריה:חברי בית הנבחרים של ארצות הברית מוויסקונסין
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:אמריקאים שנולדו ב-1969
נחמה אדלרבלום

**נחמה "נימה" אדלרבלום** (באנגלית: **Nima Adlerblum**; 4 באוגוסט 1881 – 25 ביולי 1974) הייתה פילוסופית יהודייה, מחנכת, סופרת, ופעילה ציונית; בתו של הרב חיים הירשנזון, ותלמידה-עמיתה של ג'ון דיואי. עסקה בפילוסופיה יהודית של ימי הביניים, בחינוך, בהיסטוריה אמריקאית, ובפילוסופיה של ההיסטוריה.

## ביוגרפיה
נחמה "נימה" אדלרבלום נולדה בירושלים לרב חיים הירשנזון וחווה בשנת 1881. גדלה באווירה יהודית רומנטית בחצר הירשנזון, אליה היו מגיעים רבני ירושלים, כגון הרב שמואל סלנט והרב יעקב שאול אלישר, ואישים מהיישוב הישן. מילדותה דיברה בלשון עברית, בגיל ארבע ידעה לדקלם את שירו של רבי יהודה הלוי "ציון הלא תשאלי", וסבתה כינתה אותה בלשון חיבה "יהודה הלוי".

עברה עם משפחתה לקונסטנטינופול ולמדה בבית-ספר תיכון צרפתי. לאחר מכן למדה באוניברסיטת "אליאנס" בפריז. בשנת 1904 עברה בעקבות משפחתה לארצות הברית. סיימה תארים ראשון, שני ושלישי בפילוסופיה באוניברסיטת קולומביה.

תזת הדוקטורט שלה, שחיברה בהנחיית פרדריק וודברידג' ובעזרת הפילוסוף ג'ון דיואי, "לימוד של גרסונידס בפרספקטיבה נכונה שלו", היא מונוגרפיה העוסקת בפרספקטיבה בלימוד פילוסופיה יהודית, בחיי הרלב"ג ויצירתו, ברלב"ג כמלומד, ובפרשנות נכונה של הגותו בהתאם לסביבה היהודית בה חי בתקופתו, תוך קריאה ללימוד פילוסופיה יהודית לפי תוכנה הפנימי ביחס לחיים היהודיים ולא כפי התאמתה כביכול לשיטות פילוסופיות זרות. לדעתה, פילוסופיה יהודית אינה פילוסופיה סתם וגם לא פילוסופיה דתית, אולם הדת היהודית היא תורה מוסרית של החיים.

הייתה חברה טובה של הנרייטה סאלד. ייסדה את התכנית לחינוך ותרבות לאומי בהסתדרות הציונית הדסה, ועמדה בראש התוכנית בשנים 1922–1935, והייתה חברה בוועד המנהל. הדגישה את חשיבות הנאמנות והרגישות של נשים יהודיות בשמירה על האידיאלים והחזון של היהדות.

חיברה ספרים, ופרסמה מאמרים בכתבי-עת ובאנציקלופדיות. הייתה חברה באגודה האמריקאית לפילוסופיה, ובמוסד הבינלאומי לאמנויות וספרות.

במהלך מלחמת העולם השנייה, לבקשת ארגון יהודי אמריקאי, טסה לאיטליה ובעזרת קשריה הצליחה להביא לשחרורם של 250 פליטים יהודים שנכלאו שם.

פעלה להפצת הפילוסופיה של דיואי באמריקה הלטינית, ובשנת 1948 כיהנה כיו"ר הוועדה הבינלאומית לחגיגות יובל התשעים שנה להולדתו.

חיברה מאמרים רבים לסדרת הספרים "נוטרי מורשתנו" בעריכת הרב לאו יונג.

בשנת 1914 נישאה לישראל אדלרבלום, ונולדה להם בת יחידה. בשנת 1971 שבה עם בעלה לא"י. בהתחלה התגוררו בהרצליה, ולאחר מכן בירושלים. לפני פטירתה בגיל 92, חיברה את מאמרה האחרון, הקדמה לאוטוביוגרפיה של לאו יונג.

נכדה הוא הרב דוד סקטון.

## ספריה

## ראו גם
* הרב חיים הירשנזון
* הרב לאו יונג

## לקריאה נוספת

### בעברית
* נימה אדלרבלום, **זכרונות והגיונות,** ב-"תלפיות", כרך ח', חוברת ג–ד, עמ' 578–599, ניו יורק, ניסן תשכ"ג.
* מרגלית שילה, **נימה אדלרבלום וזיכרונות ילדותה בירושלים**, ב-"**זיכרונותיה של בת ירושלים**" מאת נימה (נחמה) אדלרבלום, עמ' 247 ואילך, ירושלים: ראובן מס, תרס"ח.

### באנגלית

## קישורים חיצוניים
* 
* 
* 
* 
* 
* נימה אדלרבלום, באתר Encyclopedia.com
* נימה אדלרבלום, , בארכיון האינטרנט 
* נימה אדלרבלום, הרוח היהודית הקולקטיבית: פרשנות של פילוסופיה יהודית, ברבעון למחשבה יהודית אורתודוקסית, סתיו 1960, באתר JSTOR 
* 

## ביאורים

## הערות שוליים

קטגוריה:פילוסופיות יהודיות
קטגוריה:סופרות יהודיות
קטגוריה:ילידות 1881
קטגוריה:נפטרות ב-1974
קטגוריה:נשות היישוב ילידות הארץ
הבוקר שאחרי (סדרת טלוויזיה)

**הבוקר שאחרי** (באנגלית: **Rude Awakening**) הייתה קומדיית מצבים אמריקאית שנוצרה על ידי קלאודיה לונו, בכיכובה של שרילין פן. הסדרה שודרה בשואוטיים במשך שלוש עונות בין השנים 1998 ל-2001 וכללה 55 פרקים בני 22 דקות כל אחד.

מחלקת התאורה של הסדרה הייתה מועמדת לפרס אמי ב-1999. כמו כן הסדרה הייתה מועמדת לפרס אמי במחלקת איפור ועיצוב השיער ב-2000.

## רקע
הבוקר שאחרי מספרת את סיפורה של בילי פרנק (שרילין פן), שחקנית אופרת סבון מצליחה לשעבר וכיום אלכוהוליסטית שאינה עובדת. היא מנסה להתפכח ולהפוך לסופרת אבל ממשיכה להיאבק בהרגלים הרסניים. הסדרה עסקה בעיקר ביחסיה עם השכן שלה לבניין, שגם הוא אלכוהוליסט, דייב פארלי (ג'ונתן פאנר) וכן עם אמה השתלטנית טרודי (לין רדגרייב). בנוסף משתתפים בסדרה חברים אחרים באלכוהוליסטים אנונימיים. הסדרה נהגה לתאר סצנות רוויות אלכוהול, סמים וסקס, וירדה משידור עקב רייטינג נמוך.

הסדרה נוצרה על ידי קלאודיה לונו  על בסיס סיפורה האישי.

## סקירת הסדרה

## צוות השחקנים והדמויות
### דמויות ראשיות
* שרילין פן בתור בילי פרנק
* לין רדגרייב בתור טרודי פרנק, אמה שלבילי
* ג'ונתן פנר בתור דייב פארלי, השכן של בילי
* ריין פריור בתור ג'קי גרסיה (עונות 1–2)
* רוג'ר אי מוסלי בתפקיד מילטון "מילט" ג'ונסון (עונה 2)
* מריו ואן פיבלס בתפקיד מרקוס אדמס (עונה 3)

### דמויות משניות
* פול בן ויקטור בתור קרל
* קורין בוהרר בתור טיש פרנק
* טיילור דיין בתור מורין
* דן פינרטי בתור ג'ו הברמן
* טום גאלופ בתפקיד ג'רי פרנק
* ג'ייסון גראי בתפקיד צ'אד
* ריצ'רד לואיס בתור הארב שוורץ
* מארק לונוב בתור מקס פרנק
* אנה מרצדס בתור אנטוניה המשרתת
* בוורלי ד'אנג'לו בתור סידני 'סיד' גיבסון (עונה 2)
* טים קארי בתור מרטין קריספ (עונות 2–3)
* ג'ק פלוטניק בתור קלארק (עונות 2–3)
* רוג'ר דלטרי בתפקיד נובי קלג (עונה 2)
* ג'ורג' קאט בתור זאק (עונה 2)
* אליזבת לאקי בתור ראקל (עונה 3)
* סאלי ריצ'רדסון בתור ננסי אדמס (עונה 3)
* ג'ני רוברטסון בתור היילי (עונה 3)

### כוכבים אורחים בולטים
* קארן בלק בתור קריסטל גרסיה
* ג'ניפר קולידג' בתור סו
* לאנה פרייה בתור האחות לורנה
* רון גלאס בתור אביו של מרקוס
* סי-סי-אייץ' פאונדר בתור טרייסי
* בוורלי ד'אנג'לו בתור סידני גיבסון
* ג'ייסון בייטמן בתור ראיין
* טיילור דיין בתור מורין
* טים קארי בתור מרטין קריספ
* רוג'ר דלטרי בתור נובי קלג
* מרטין לואיס בתור נייג'ל
* מישל פיליפס בתור ויויאן
* אלן יאנג בתור כומר

## קישורים חיצוניים

## הערות שוליים

קטגוריה:תוכניות טלוויזיה שמתרחשות בלוס אנג'לס
קטגוריה:תוכניות טלוויזיה באנגלית

קטגוריה:סדרות טלוויזיה אמריקאיות שעלו לשידור בשנת 1998
פריצקר

**פריצקר** הוא שם משפחה אשכנזי.

קטגוריה:שמות משפחה אשכנזיים
עד שתקרא לי שוב (שיר של שיר חיימוב)

"**עד שתקרא לי שוב**" הוא סינגל שהוקלט על-ידי הזמרת הישראלית שיר חיימוב. השיר יצא לאור ב-1 בדצמבר 2019.
## רקע וכתיבה
השיר נכתב על-ידי עמרי קסטן, הולחן על-ידי מורן דוד והופק מוזיקלית על-ידי המפיק הישראלי-קנדי עידו בריאן ריבלין.

השיר יצא לאור לאחר הצלחת סינגל הבכורה של חיימוב, "הוא", היה לסינגל האחרון שלה בעברית, ובדומה לקודמו, התקבל גם הוא בחיבוק חם מצד תחנות הרדיו והתקשורת.

חיימוב שיתפה כי העבודה על השיר, שנמשכה כשנה וחצי, כללה טלטלות והכנות רבות, והביעה את תקוותה לקבלתו על-ידי הקהל.

בדומה לשירה הקודם, גם שיר זה זכה להשמעות מרובות בתחנות הרדיו בישראל, ונכח במשך ארבעה שבועות רצופים במצעד השבועי של מדיה פורסט, כאשר בשיאו הגיע למקום השלישי עם כ-132 השמעות שבועיות.

## וידאו קליפ
הווידאו קליפ המלא שיצא עבור השיר, בוים על-ידי איתי מאיר והועלה לערוץ היוטיוב של חיימוב ב-1 בדצמבר 2019. לאורכו של הקליפ, ניתן לראות את חיימוב מתנדנדת בנדנדה הלוך-ושוב, זאת כייצוג תחושת אי-הוודאות בזוגיות עליה היא שרה.

בשנת 2020 בחרה חיימוב לגנוז את הקליפ ולמחוק אותו מערוץ היוטיוב שלה, וכיום השיר זמין בגרסת שמע בלבד.

## מיקומי שיא

## קישורים חיצוניים
* השיר "עד שתקרא לי שוב" באתר יוטיוב

## הערות שוליים

קטגוריה:שירי שיר
קטגוריה:שירים בעברית
קטגוריה:שירים שנכתבו על ידי עמרי קסטן
קטגוריה:שירים שהולחנו על ידי מורן דוד
איגוד תעשיית ההקלטות הצ'כי-סלובקי

**איגוד תעשיית ההקלטות הצ'כי-סלובקי** (**ČNS IFPI**) הוא הארגון המרכזי המייצג את ענף ההקלטות של צ'כיה וסלובקיה. האיגוד ייצג את ענף ההקלטות של צ'כוסלובקיה עד להתפרקותה. האיגוד חבר בפדרציה הבינלאומית לתעשייה הפונוגרפית. האיגוד אחראי על פרסום מצעדי מוזיקה בצ'כיה וסלובקיה, בין היתר את מצעד 100 הסינגלים הדיגיטליים, מצעד 100 האלבומים ומצעד 100 שירי הרדיו.

## אישורי הסמכה להקלטת מוזיקה
האיגוד אחראי על הענקת אישורי הסמכה להקלטת מוזיקה בצ'כיה וסלובקיה על סמך מכירות בלבד:

## קישורים חיצוניים
* 

## הערות שוליים

צ'כיה וסלובקיה
קטגוריה:צ'כיה: תרבות
קטגוריה:סלובקיה: תרבות
שאלנדה יאנג

**שאלנדה דילוריס יאנג** (באנגלית: **Shalanda Delores Young**; נולדה ב-29 באוגוסט 1977) היא יועצת פוליטית ופקידת ממשל אמריקאית אשר כיהנה כמנהלת משרד הניהול והתקציב ממרץ 2022 ועד ינואר 2025. היא מונתה לתפקיד בידי נשיא ארצות הברית, ג'ו ביידן, אחרי שמונה חודשים בהם כיהנה כסגנית מנהלת המשרד וכמנהלת המשרד דה פקטו.

## ביוגרפיה
יאנג נולדה בזאכרי שבלואיזיאנה וגדלה בעיירה קלינטון. לאחר שסיימה את לימודיה בתיכון סקוטלנדוויל מגנט, השלימה יאנג באוניברסיטת לויולה בניו אורלינס לימודי תואר ראשון בפסיכולוגיה, ולאחר מכן קיבלה תואר שני במנהל בריאות מאוניברסיטת טוליין. בסביבות שנת 2001 עברה יאנג לוושינגטון הבירה, שם התמנתה לעמיתת ניהול נשיאותית במכונים הלאומיים לבריאות. במשך 14 שנה עבדה יאנג בסגל ועדת ההקצבות של בית הנבחרים של ארצות הברית. בפברואר 2017 קודמה למנהלת סגל הוועדה, תפקיד אשר מילאה עד לשירותה בממשל ביידן ב-2021. כמנהלת סגל הוועדה הייתה יאנג מעורבת בעיצוב הצעות הקשורות לפתרון השבתת הממשלה הפדרלית של ארצות הברית בשנים 2018–2019 ולתגובת הממשלה הפדרלית למגפת הקורונה בארצות הברית.

בינואר 2021 הכריז נשיא ארצות הברית, ג'ו ביידן על מינויה של יאנג לסגנית מנהלת משרד הניהול והתקציב. במהלך שימוע בדבר מינויה לסגנית מנהלת משרד הניהול והתקציב, זכתה יאנג לשבחים מצד חברי המפלגה הרפובליקנית בוועדת התקציב של הסנאט, בהם לינדזי גרהאם. השימועים על אודות מינויה לסגנית מנהלת המשרד בוועדה לביטחון המולדת ועניינים ממשלתיים היו פחות דו-מפלגתיים כאשר סנאטורים רפובליקנים הביעו דאגה לגבי תמיכתה בהסרת תיקון הייד מתקציב המדינה הפדרלי. לאחר אישור מינויה כסגנית מנהלת המשרד תפקדה יאנג כמנהלת המשרד דה פקטו.

כאשר מועמדותה של נירה טנדן למנהלת משרד הניהול והתקציב נתקלה בהתנגדות, הדמוקרטים בשדולה השחורה בקונגרס החלו לקדם את מינויה של יאנג למנהלת המשרד במקומה של טנדן, אם מינויה של האחרונה ייפסל בידי הסנאט של ארצות הברית. כאשר טנדן החליטה למשך את מועמדותה לתפקיד, השדולה השחורה וקואליציית הדמוקרטים החדשים הביעו תמיכה במועמדותה של יאנג לתפקיד. ב-23 במרץ 2021 החלה באורח רשמי את תפקידה כסגנית מנהלת המשרד. ב-24 בנובמבר אותה שנה הודיע ביידן כי ימנה את יאנג למנהלת המשרד, לאחר שמונה חודשים בהן כיהנה כמנהלת בפועל. הסנאט אישר את מינויה של יאנג ב-15 במרץ 2022. יאנג סיימה את תפקידה עם סיום ממשל ביידן ב-20 בינואר 2025.

## קישורים חיצוניים

## הערות שוליים

קטגוריה:אפרו-אמריקאים חברי הקבינט של ארצות הברית
קטגוריה:חברי הקבינט של ארצות הברית בממשל ג'ו ביידן
קטגוריה:ראשי משרד הניהול והתקציב
קטגוריה:בוגרי אוניברסיטת לויולה ניו אורלינס
קטגוריה:בוגרות אוניברסיטת טוליין
קטגוריה:בוגרי אוניברסיטת טוליין
קטגוריה:אמריקאים שהופיעו ברשימת טיים 100 נקסט
קטגוריה:אמריקאיות שנולדו ב-1977
קטגוריה:אמריקאים שנולדו ב-1977
אדה גבר

**אֶדֶה גֵבֶּר** (בהונגרית: **Géber Ede**; קרמנד, 19 בנובמבר 1840 – קולוז'וואר, 1 באוקטובר 1891) היה דוקטור לרפואה, רופא עור, פרופסור באוניברסיטה יהודי-הונגרי.

## ביוגרפיה
אדה גבר נולד במשפחה יהודית בעיירה של כ-10,000 תושבים בממלכת הונגריה כבנם של יוז'ף גבר ושל בבטה (בטי) גבר. הוא היה הפרופסור הראשון באוניברסיטה בהונגריה ממוצא יהודי. הוא נולד במשפחה ענייה במיוחד, למד בווינה והיה התלמיד המועדף על הפרופסורים פרדיננד ריטר פון הברה, זיגמונד וצייסל באוניברסיטת וינה. הוא הפך לרופא ב"בית החולים הכללי" (Allgemeines Krankenhaus) ועסק בעיקר בדרמטולוגיה ובמחלת העגבת. הוא נסע לסיור לימודים למצרים ולאסיה הקטנה במלגה אוסטרית. הוזמן לגראץ ולאינסברוק כפרופסור באוניברסיטה המקומית בכל עיר, אך הוא נענה להצעתו של שר החינוך התרבות והדתות ההונגרי אגושטון טרפורט וב-1874 חזר להונגריה.

### קריירה
הוא מונה באוניברסיטת פרנץ יוזף, שהוקמה אז בעיר קולוז'וואר, למנהל מחלקת הדרמטולוגיה (31 ביולי 1874–1879), מומחה לפתולוגיה של עור ואיברי המין (1879–1891) ראש המחלקה (1874–1891); וגם כדקאן הפקולטה לרפואה (1884–1885). רופא ראשי של מחלקת לופוס של בית החולים הלאומי קרולינה (1874–1891). תחילה היה פרופסור חבר ולאחר מכן פרופסור מן המניין ומשנת 1887 גם לרקטור האוניברסיטה.

גבר היה מומחה בעל שם לבעיות עור בכל אירופה. מחקריו פורסמו בעיתונות המקצועית של הונגריה ושל גרמניה.

### משפחתו
אשתו הייתה הדוויג גבר וילדיהם
* ד"ר ז'יגמונד אנטל גבר
* ד"ר יאנוש (יוהאן) גבר
* מיכאלה גבר

## לקריאה נוספת
* לקסיקון יהודי הונגרי. 1929. עורך פטר אויווארי. גישה מקוונת

## קישורים חיצוניים

* אדה גבר, באתר GENi
* אדה גבר, באתר National Library of Medicine
* אדה גבר, באתר Nevpont.hu
* אדה גבר, במאגר המוזיאון הספרותי פטפי
* אדה גבר, באתר Arcanum

קטגוריה:רופאים יהודים הונגרים
קטגוריה:רופאי עור יהודים
קטגוריה:קלוז'-נאפוקה: אישים
קטגוריה:הונגרים שנולדו ב-1840
קטגוריה:הונגרים שנפטרו ב-1891
Dum spiro spero

[ממוזער| "Dum spiro spero" בחלון [ויטראז' בכנסיית האוניטרית של בברלי בשיקגו.]]
**Dum spiro spero** (בלטינית: **כל עוד אני נושם, אני מקווה**) הוא ביטוי לטיני שמקורו אינו ידוע. זהו המוטו של מקומות וארגונים שונים, כולל מדינת קרוליינה הדרומית בארצות הברית.

## מקור
רוח הביטוי נמצאת ביצירתו של המשורר היווני תאוקריטוס מהמאה השלישית לפני הספירה, שכתב: "בזמן שיש חיים יש תקווה, ורק למתים אין." רגש זה הפך נפוץ בתקופתו של המדינאי הרומי קיקרו (106–43 לפנה"ס), שכתב ביוגרפיה של אטיקוס: "במקרה של אדם חולה אומרים, 'בזמן שיש חיים יש תקווה' [dum anima est, spes esse], אז כל עוד פומפיוס היה באיטליה, לא הפסקתי לקוות."

הביטוי הופיע במתכונתו הנוכחית לכל המאוחר בשנות ה-80 של המאה ה-19, אז הופיע על החותם של דרום קרוליינה שנטבע במרץ 1785. בשלב מסוים הפך למוטו של העיירה סנט אנדרוז, סקוטלנד, ונראה בהרלדיקה ברחבי העיר מאמצע המאה ה-19 ואילך.

## שימוש
### מוטו
* בית הספר למכינה קוטהיל (Cothill House) באוקספורדשייר, אנגליה.
* יחידת הכוחות המיוחדים ה-601 של צבא צ'כיה, שבסיסה בפרוסטיוב.
* dispuut STROPDAS, חלק מ-Eindhovensche Studenten Roeivereniging Thêta (מועדון חתירה לסטודנטים באיינדהובן, הולנד)
* Fairfield College, בית ספר תיכון בהמילטון, ניו זילנד
* בית הספר היסודי אוליבר לודג' ב-Vanderbijlpark, דרום אפריקה
* מדינת הראג'ה מסארוואק, ממלכה בצפון מערב האי בורניאו.
* סנט אנדרוז, פייף.
* מדינת דרום קרוליינה.

### כיתוב
* על החומה של טירת אדזל (Edzell) בסקוטלנד, על השיחים בגן המוקף חומה של הטירה.
* על מדליונים המסמנים את שביל חוף ברברי בסן פרנסיסקו, קליפורניה
* על חלון ויטראז' של הכנסייה האוניטרית של בברלי, שיקגו.

### כותרת
* להקת המטאל-אוונגרד היפנית Dir en Grey קראה לאלבומה השמיני באורך מלא Dum Spiro Spero.

## שימוש משפחתי ואישי
Dum spiro spero הוא מוטו של משפחות צבא, כולל ברונטים קורבטים, ברונטים הוארים בריטים, וכן ויקונטים לבית דילון, שבט ויליאמסון מקלאן דונגל שבאירלנד והשבט הסקוטי מקלנאן. צ'ארלס הראשון, מלך אנגליה, השתמש במוטו; סר ג'יימס ברוק, ראג'ה מסארוואק, והמלח הסוחר, לימים המושל המלכותי של איי בהאמה, וודס רוג'רס.

## הערות שוליים

קטגוריה:לטינית
קטגוריה:ביטויים
פרופין

**פרופין** (Propyne ) המכונה גם מתילאצטילן (methylacetylene**)** הוא אלקין המכיל 3 אטומי פחמן ונוסחתו CH3C≡CH. פרופין נמצא בשיווי משקל עם האיזומר פרופאדיאן CH_3 C\equiv CH \rightleftarrows CH_2 =C=CH_2 \qquad  קבוע שיווי המשקל בטמפרטורה של 5°C : K_{eq} =0.1

תערובת 2 האיזומרים משמשת כגז ריתוך הנקרא MAPD, בניגוד לאתן (אצטילן) ניתן לדחוס פרופין באופן בטיחותי.

פרופין הוא תוצר לוואי (לעיתים בלתי רצוי) בפיצוח בקיטור (Steam cracking) של פרופאן לקבלת פרופן.

תערובת פרופין וחמצן נוזלי הוצעה כדלק טילים לשימוש במסלול לווייני נמוך.

ממוזער|מכלי פרופין וחמצן לריתוך

## קישורים חיצוניים

קטגוריה:מוצרי נפט
קטגוריה:פחמימנים
הוא (שיר של שיר חיימוב)

"**הוא**" הוא סינגל שהוקלט על-ידי הזמרת הישראלית שיר חיימוב. השיר יצא לאור ב-29 ביולי 2019.

## רקע וכתיבה
השיר נכתב על-ידי הדס כהן, הולחן על-ידי מורן דוד והופק על-ידי המפיק הישראלי-קנדי עידו בריאן ריבלין.

השיר שוחרר במהלך שירותה של חיימוב בלהקה צבאית ותוכנן להיות חלק מאלבום הבכורה שלה. בראיון לאתר פרוגי, שיתפה חיימוב בתמיכה הגדולה שמקבלת ממשפחתה ומהצוות שלה מצד אחד, וכן בהלם והתדהמה מהפרגון והחיבוק החם מתחנות הרדיו. בראיון נוסף לידיעות אחרונות, סיפרה שיר כי מטרתה בבחירת השיר הייתה העברת מסר של העצמה נשית.

השיר זכה למעל לחצי מיליון צפיות ביוטיוב, להשמעות רבות בתחנות הרדיו בישראל, ואף נכח במשך כ-5 שבועות בעשירייה הפותחת של המצעד השבועי של מדיה פורסט - מתוכם שלושה שבועות במקום הראשון.

## וידאו קליפ
הווידאו קליפ המלא שיצא עבור השיר בוים על-ידי יונתן פסטרנק ואורן מיוחס והועלה לערוץ היוטיוב של חיימוב ב-29 ביולי 2019. בקליפ נראית חיימוב שרה לאדם ממנו נפרדה לצד רקדנים ושחקנים.

## מיקומי שיא

## קישורים חיצוניים

## הערות שוליים

קטגוריה:שירי שיר
קטגוריה:שירים בעברית
קטגוריה:שירים שהולחנו על ידי מורן דוד
סויוז TM-14

**סויוז TM-14** (ברוסית: **Союз TM-14**) הייתה חללית מסדרת סויוז, שהמריאה ב-17 במרץ 1992 מקוסמודרום בייקונור שנמצא בקזחסטן ומופעל על ידי רוסיה. זו הייתה הטיסה הראשונה שבוצע לאחר התפרקות ברית המועצות.

## צוות
* אלכסנדר ויקטורנקו - מפקד
* אלכסנדר קאלרי - מהנדס טיסה
*  קלאוס-דיטריך פלאדה - אסטרונאוט חוקר (בהמראה בלבד)
*  מישל טוניני - אסטרונאוט חוקר (בנחיתה בלבד). 

### צוות גיבוי
* אנטולי סולוביוב - מפקד
* סרגיי אבדייד - מהנדס טיסה
*  אוולד ריינהולד - אסטרונאוט חוקר (בהמראה בלבד)

## תיאור המשימה
"סויוז TM-14" שוגרה ב-17 במרץ 1992 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז-TM. השיגור בוצע מכן שיגור מס' 1 בעזרת משגר סויוז U. 

עגינה לתחנת החלל מיר בוצע ב-19 במרץ ועברה ללא בעיות. עגינה בוצע לתא עגינה במודול בסיסי של תחנת החלל. בתחנת החלל כבר פעלה משלחת מס' 10 בפיקוד אלכסנדר וולקוב. החל הליך חפיפה לקראת עזיבת משלחת מס' 10.

קלאוס-דיטריך פלאדה טס לחלל כנציג גרמניה. הוא ביצע מספר רב של מחקרים בתחום הרפואה, ביולוגיה, פיזיקה ותורת החומרים במסגרת תוכנית MIR-92. הוא חזר לכדור הארץ על סיפון חללית סויוז TM-13 (ביחד עם חברי משלחת מס' 10) ב-25 במרץ 1992 

אלכסנדר ויקטורנקו ואלכסנדר קאלרי המשיכו בביצוע תוכנית של משלחת מס' 11. חללית שישמה חללית חירום.

ב-9 באוגוסט 1992 "סויוז TM-14" התנתקה מתחנת החלל מיר וחזרה לכדור הארץ כאשר על סיפונה אלכסנדר ויקטורנקו, אלכסנדר קאלרי ומישל טוניני מצרפת (הגיעה בסויוז TM-15). הנחיתה בוצעה ב-10 באוגוסט בשטח לא מאוכלס במרכז קזחסטן

## קישורים חיצוניים

* נתוני המשימה
* נתונים מאנציקלופדיית החלל

## הערות שוליים

קטגוריה:תוכנית סויוז
קטגוריה:1992 ברוסיה
נונוס

**נונוס מפאנופוליס** (ביוונית: **Νόννος ὁ Πανοπολίτης**) היה המשורר האפי היווני הבולט ביותר של התקופה הרומית הקיסרית. הוא היה יליד פאנופוליס  בתבאידה  המצרית וחי כנראה במאה ה-5 לספירה. הוא ידוע בתור מחבר הדיוניסיאקה, סיפור אפי על האל דיוניסוס, ושל המטבול, פרפרזה על בשורת יוחנן. האפוס דיוניסיאקה מתאר את חייו של דיוניסוס, יציאתו להודו וחזרתו בניצחון. הוא נכתב ביוונית הומרית ובהקסמטר דקטילי, והוא מורכב מ-48 ספרים המורכבים מ-20,426 שורות.

## חייו
אין כמעט עדות לחייו של נונוס. ידוע שהוא היה יליד פאנופוליס שבמצרים העליונה משמו בכתבי יד וההתייחסות באפיגרמה 9.198 של האנתולוגיה פלטין . של המאה ה-5 לספירה. הוא בוודאי חי לאחר החיבור היווני של קלאודיאנוס "גיגאנטומכיה" (כלומר, אחרי 394–397), שכן נראה שהוא מכיר את היצירה הזו. נראה שאגתיאס סקולסטיקוס  עקב אחריו, תוך התייחסות של אמצע המאה ה-6 אליו כ"סופר אחרון".

לפעמים הוא מתערבב עם "נונוס הקדוש"  מההגיוגרפיות של "פלאגיה הקדושה"  ועם נונוס , הבישוף של אדסה  שהשתתף ב, שנראה כי שניהם היו עכשוויים בערך, אך האסוציאציות הללו כנראה מוטעות.

## הדיוניסיאקה

יצירתו העיקרית של נונוס היא האפוס דיוניסיאקה בן 48 הספרים, השיר הארוך ביותר ששרד מהעת העתיקה הקלאסית. יש בו 20,426 שורות המורכבות בהקסמטרים ביוונית הומרית ודקטילית, שהנושא העיקרי שלהן הוא חייו של דיוניסוס, יציאתו להודו וחזרתו בניצחון. השיר אמור להיות מתוארך למאה ה-5. פעם הוא נחשב לאיכות ספרותית ירודה, אבל המוני כתיבה עדכנית (בעיקר במהדורת Budé ובפירוש השיר ב-18 כרכים) הוכיחה שהוא מראה מיומנות ספרותית מושלמת, גם אם הבזבזנות הבארוקית המובהקת שלו היא פזרנות נרכשת. טעם לקורא מודרני. הגרסה שלו מזמנת תשומת לב: בכתיבה בהקסמטרים הוא משתמש בשיעור גבוה יותר של דקטילים ופחות התעלמות מאשר משוררים קדומים יותר; זה בתוספת השימוש העדין שלו באליטרציה ובאסוננס מעניק לפסוק שלו מוזיקליות ייחודית. טעות שיש לתקן היא שהוא בוודאי היה פגאני בעת כתיבת השיר: אבל ההתייחסות למיתוס כאל פיקציה נעימה היה נפוץ מאז התקופה ההלניסטית, ונונוס מתעלם מהטקס הפגאני, שהיה תמצית הפגאניזם האותנטי.

## הפרפרזה של יוחנן
הפרפרזה שלו על יוחנן (Metabolḕ toû katà Iōánnēn Euaggelíou) שרדה גם היא. עת כתיבתה אינו ידוע בבירור. בעוד ניתוח טקסטואלי מצביע על כך שהיא קדמה לדיוניסיאקה, כמה חוקרים סבורים כי לא סביר שנוצרי מומר היה ממשיך להקדיש עבודה רבה כל כך לנושאים הפגאניים של הדיוניסיאקה.

## קישורים חיצוניים

* 

## הערות שוליים

קטגוריה:סופרים יוונים
קטגוריה:סופרים ביזנטים
קטגוריה:מצרים הרומית
גנאדי לדיז'נסקי

**גנאדי לדיז'נסקי** (ברוסית: **Генна́дий Лады́женский**;  23 בינואר 1852 - 2 בספטמבר 1916) היה צייר נוף רוסי ואקדמאי באקדמיה לאמנות.

## ביוגרפיה
אביו היה פקיד הקהילה. בהתחלה הוא למד אדריכלות. ב-1872 הוא הכין רישומים וציורים בצבעי מים של הכנסיות מהמאה השש-עשרה בירוסלב, קוסטרומה וניז'ני נובגורוד. לאחר מכן, הוא החליט להתחיל בציור נוף ולמד אצל מיכאיל קלודט. הוא הושפע גם מיצירותיהם של איוואן שישקין ואיוואן קראמסקוי.

בשנת 1879 הוענק לו התואר "אמן, תואר שני" והפך למורה לציור ב"אקדמיה לאמנויות יפות של אודסה". הוא החל להציג בתערוכות באמצע שנות ה-80, וב-1890 הפך לאחד ממייסדי "חברת האמנים הדרום-רוסים". ב-1891 קיבל את אות מסדר סטניסלאוס הקדוש, תואר שלישי, מהצאר אלכסנדר השלישי. ב-1892- 1893, הוא סייר בטורקיה, בחצי האי קרים ובקווקז, ויצר סקיצות של החיים והמנהגים המקומיים, כמו גם נופי אזורים אלה. בין תלמידיו הידועים ביותר היו בוריס אניספלד, פיוטר נילוס ואולקסי שובקוננקו. 

בשנת 1910, האקדמיה הקיסרית העניקה לו תואר ״אקדמאי״, למרות שבאותה תקופה הוא ויתר במידה רבה על הציור לטובת איסוף יצירות. בסופו של דבר, האוסף שלו הקיף לא רק דברי אמנות, אלא גם ספרים, כלי נשק, פורצלן, רהיטים ופריטים שונים מהמזרח התיכון. 

כשפרש ב-1914, חזר לעיר הולדתו וניסה לארגן מוזיאון. עם זאת, מלחמת העולם הראשונה הפכה את הדבר לבלתי אפשרי, והמוזיאון נפתח רק ב-1918, לאחר מותו. רוב הציורים שלו נמצאים שם.
## גלריה

 File:345 Ладиженський Г.О. «Рятувальна станція в Одесі», 1886 р. Київ.jpg
File:Ladyzhensky-Inkerman.jpg
File:Ladyzhensky-Odessa.jpg
File:Genadij Ladyzenskij - Sea - 130241 - National Museum in Warsaw.jpg


## קישורים חיצוניים

## הערות שוליים

קטגוריה:ציירים רוסים
קטגוריה:רוסים שנולדו ב-1852
קטגוריה:נפטרים ב-1916
Tate We Made It

***Tate We Made It*** הוא אלבום האולפן החמישי של הראפר פלד. האלבום יצא לאור ב-27 בפברואר 2023, באמצעות Mobile1 Music. את האלבום הוציא פלד כשלוש שנים לאחר אלבום האולפן האחרון שלו, "חרבות בפיתה" (2020). בדומה לארבעת אלבומיו הקודמים, הוא הופק על ידי כהן ואורי שוחט. האלבום כולל הופעות אורח של עדן דרסו, לירון עמרם, מיכאל סוויסה, כהן, נסטיה רוד ורביד פלוטניק.

## הוצאה וקידום
פלד הכריז על צאתו של האלבום עם צאת הסינגל המוביל "פילה פי כפרה", ב-11 בינואר 2023, לצד מופע השקה בהאנגר 11 ב-23 במרץ, בו מתארחים משתתפי האלבום רביד פלוטניק, לירון עמרם, כהן, מיכאל סוויסה ועדן דרסו, ולצידם המוזיקאי שלומי אלון. ב-14 בפברואר, חשף פלד את שם האלבום ועטיפתו. הסינגל השני מתוך האלבום, "פלורנטין" בהשתתפות לירון עמרם, יצא לאור ב-19 בפברואר.

## קבלה ביקורתית
דוד מאיר מועלם ממאקו העניק לאלבום ביקורת חיובית, בה שיבח את בחירת הופעות האורח של האלבום, וציין לחיוב בעיקר את השיר "עזבת ת'בית" והדגימה אותה הוא מכיל של השיר "תשובה לאהבה" של קרן לוי וזולה ממברס, באומרו: "פלד ביחד עם אורי שוחט וכהן (שהפיקו את כל האלבום) פיצחו בצורה מושלמת את טרנד הסמפולים שהגיע מהדריל הבריטי. גם האירוח של נסטיה רוד, אמנית לא מוכרת, מצליח לדבר באותה שפה של קרן לוי מהשיר המקורי".

## הצלחה מסחרית
האלבום נכנס למקום ה-18 במצעד האלבומים השבועי הישראלי של פלטפורמת ספוטיפיי, והיה לכניסה הגבוהה ביותר באותו השבוע. מתוך האלבום הצליח השיר "עזבת ת'בית" בהשתתפות נסטיה רוד, שזכה להצלחה ויראלית בפלטפורמת טיקטוק, ובעקבות זאת נכנס ל-30 הראשונים במצעד היטליסט של מאקו ולעשירייה הפותחת במצעד הרשמי של גלגלצ ובעשירייה של כאן גימל.

## רשימת רצועות

## קישורים חיצוניים

## הערות שוליים

קטגוריה:אלבומי פלד
קטגוריה:אלבומים בעברית
קטגוריה:אלבומים שהופקו על ידי אורי שוחט